nahid-hub/BLUGE-bengali-wikipedia-section-title-prediction huggingface dataset:
বস্তারে প্রচলিত উপজাতীয় ভাষাগুলি তিনটি মৌলিক গ্রুপে বিভক্ত: ইন্দো-আরিয়ান,দ্রাবিড়, এবং মুন্ডা। গাড়বা, একমাত্র মুন্ডা ভাষা যা জেলায় প্রচলিত আছে, নিজেই একটি গ্রুপ গঠন করে। দ্বিতীয় এবং সর্বাধিক গুরুত্বপূর্ণ গোষ্ঠীটি গোন্দি এবং পারজি (দ্রাবিড় ভাষা)-এর বিভিন্ন উপভাষা অন্তর্ভুক্ত করে। তৃতীয় গ্রুপটি ইন্দো-আর্য ভাষার অন্তর্ভুক্ত, যথা, হালবা ও ভাতরি। দুর্ভাগ্যবশত,গাদবা বিলুপ্তির পথে কারণ গাড়বা যে জনগোষ্ঠীর মাতৃভাষা, তাদের তরুণ সম্প্রদায় ধীরে ধীরে নিজেদের মধ্যে প্রতিদিনের যোগাযোগ এবং জেলার অন্যান্য জাতিগোষ্ঠীর জনগণের সাথে যোগাযোগের জন্য হিন্দি বা হাল্বি ভাষা ব্যবহার করে।

সঠিক অনুচ্ছেদ শিরোনাম কোনটি?
titleA. সংগঠিত ক্ষেত্র
titleB. ভাষা
titleC. ইতিহাস
titleD. টাটা স্টিল প্ল্যান্ট
উত্তর: titleB
এখানে ২০ টিরও বেশি স্তন্যপায়ী প্রজাতি, ২০ টিরও বেশি পাখির প্রজাতি, কিছু প্রজাতির উভচর এবং বিভিন্ন সরীসৃপের প্রজাতি রয়েছে। নিউ ইয়র্কের স্তন্যপায়ী প্রাণীর প্রজাতি হ'ল সাদা পায়ে ইদুর, ছোট বাদামী বাদুড়, গন্ধগোকুল, পূর্ব ধূসর কাঠবিড়ালি, পূর্ব কটোনটাইল, বেজি, গ্রাউন্ডহোগ, ডোরাকাটা স্কঙ্ক (আমেরিকার ভোন্দড়জাতীয় প্রাণিবিশেয), ফিশার (মাছধরা পাখি বা পশু), উত্তর আমেরিকার নদী ভোঁদড়, রাকূন, ববক্যাট (বনবিড়ালবিশেষ), কোয়েট (নেকড়েবিশেষ), লাল শিয়াল, সাদা লেজযুক্ত হরিণ, মুজ (হরিণবিশেষ) এবং আমেরিকান কালো ভালুক।

সঠিক অনুচ্ছেদ শিরোনাম কোনটি?
titleA. ধর্ম
titleB. জনসংখ্যা
titleC. প্রাণিকুল
titleD. ১৭তম শতক
উত্তর: titleC
১) ছোয়াদ। শপথ উপদেশপূর্ণ কোরআনের, 
২) বরং যারা কাফের, তারা অহংকার ও বিরোধিতায় লিপ্ত। 
৩) তাদের আগে আমি কত জনগোষ্ঠীকে ধ্বংস করেছি, অতঃপর তারা আর্তনাদ করতে শুরু করেছে কিন্তু তাদের নিষ্কৃতি লাভের সময় ছিল না। 
৪) তারা বিস্ময়বোধ করে যে, তাদেরই কাছে তাদের মধ্যে থেকে একজন সতর্ককারী আগমন করেছেন। আর কাফেররা বলে এ-তো এক মিথ্যাচারী যাদুকর। 
৫) সে কি বহু উপাস্যের পরিবর্তে এক উপাস্যের উপাসনা সাব্যস্ত করে দিয়েছে। নিশ্চয় এটা এক বিস্ময়কর ব্যাপার।

৬) তাদের কতিপয় বিশিষ্ট ব্যক্তি একথা বলে প্রস্থান করে যে, তোমরা চলে যাও এবং তোমাদের উপাস্যদের পূজায় দৃঢ় থাক। নিশ্চয়ই এ বক্তব্য কোন বিশেষ উদ্দেশ্যে প্রণোদিত। 
৭) আমরা সাবেক ধর্মে এ ধরনের কথা শুনিনি। এটা মনগড়া ব্যাপার বৈ নয়। 
৮) আমাদের মধ্য থেকে শুধু কি তারই প্রতি উপদেশ বানী অবতীর্ণ হল? বস্তুতঃ ওরা আমার উপদেশ সম্পর্কে সন্দিহান; বরং ওরা এখনও আমার মার আস্বাদন করেনি। 
৯) না কি তাদের কাছে আপনার পরাক্রান্ত দয়াবান পালনকর্তার রহমতের কোন ভান্ডার রয়েছে? 
১০) নাকি নভোমন্ডল, ভূমন্ডল ও এতদুভয়ের মধ্যবর্তী সবকিছুর উপর তাদের সাম্রাজ্য রয়েছে? থাকলে তাদের আকাশে আরোহণ করা উচিত রশি ঝুলিয়ে।

সঠিক অনুচ্ছেদ শিরোনাম কোনটি?
titleA. ৬১ - ৭০
titleB. ১১-২০
titleC. ১-১০
titleD. নামকরণ
উত্তর: titleC
বাস্কেটবলের আন্তর্জাতিক পরিচালনা পর্ষদ ফিবা, অন্যান্য অনেক ক্রীড়া সংস্থার থেকে আলাদা, যে হিজাবের উপর সম্পূর্ণ নিষেধাজ্ঞা বজায় রাখে। রেগুলেশনে পাচঁ ইঞ্চির বেশি পাগড়ি ব্যবহার নিষিদ্ধ, যাতে অংশগ্রহণকারী হিজাব পরিহিত নারীরা অন্তভুর্ক্ত নয়। এনসিএএ খেলোয়াড় ইন্দিরা কালজো এবং বিলকিস আব্দুল কাদিরের নেতৃত্বে একটি সামাজিক আন্দোলনের ফলে, সম্প্রতি এ নীতি সামাজিক যোগাযোগ মাধ্যমগুলোতে শত শত হাজার হাজার ব্যক্তির পূনর্বিবেচনার আহবান পেয়েছে। ফেলো খেলোয়াড় এজডিহার আব্দুলমুলা, আসমা আলবাদাবি, কি কে রাফিউ, রাইসা আরিবাতুল, রাবিয়া পাশা, মারভে সাপ্সি ও মনোহারি বেরহানর এ নিষেধাজ্ঞার আবেদন বাতিলের কথা বলেছিলেন। কালজো ও আব্দুল কাদির উভয়েই উচ্চ বিদ্যালয় ও কলেজ বাস্কেটবলে যথেষ্ট সাফল্য অর্জন করেছিল। আব্দুল কাদির ম্যাসাচুয়েসটস গাটোরেড ২০০৯ বর্ষসেরা খেলোয়াড় ছিল, উচ্চ বিদ্যালয় সময়ে তার ৩০০০ বেশি স্কোর ছিল (রাজ্যের ছেলে মেয়ে উভয় রেকর্ডের জন্য) এবং মেমফিস বিশ্ববিদ্যালয়ে পড়াকালীন সময়ে সি-ইউএসএ অল অ্যাকাডেমিক দলে তার নাম ছিল। কালজো জুকো অল আমেরিকান খেলোয়াড় ছিল, যে শুধুমাত্র সে ২০ এর পর দেরীতে হিজাব পড়া শুরু করেছিল। উভয় নারী শুধুমাত্র তাদের ধর্ম বিশ্বাসের ফলে পেশাদার বাস্কেটবলে ক্যারিয়ার গড়তে সফল হননি।

সঠিক অনুচ্ছেদ শিরোনাম কোনটি?
titleA. বাস্কেটবল
titleB. টেনিস
titleC. অপেশাদার ক্রীড়া
titleD. আইস হকি
উত্তর: titleA
ক্লিফোর্ড রোচ ত্রিনিদাদের পোর্ট অব স্পেনে জন্মগ্রহণ করেন। ত্রিনিদাদ ও টোবাগোর সেন্ট মেরিজ কলেজে অধ্যয়ন করেন। সেখানে ফুটবল খেলতে শুরু করেন। ত্রিনিদাদে ম্যাটিং পিচে ক্রিকেট খেলায় সূত্রপাত ঘটান। মাঝারিমানের খেলোয়াড়দের নিয়ে গড়া ম্যাপল ক্লাবে খেলতে থাকেন। শৈশবে জর্জ জনের কাছ থেকে ক্রিকেটে প্রশিক্ষণ গ্রহণ করেন।

সঠিক অনুচ্ছেদ শিরোনাম কোনটি?
titleA. মূল্যায়ন
titleB. প্রারম্ভিক জীবন
titleC. টেস্ট ক্রিকেট
titleD. প্রথম-শ্রেণীর ক্রিকেট
উত্তর: titleB
মৈত্রেয়ী-যাজ্ঞবল্ক্য সংবাদে প্রেম ও প্রেমাস্পদের নির্যাস নিয়েও একটি আলোচনা রয়েছে। এই আলোচনার প্রতিপাদ্য বিষয়টি হল, প্রেম ব্যক্তির আত্মা ও সেই আত্মার সঙ্গে সম্পর্কযুক্ত বিশ্বাত্মার সংযোগসূত্র:

ধর্মতত্ত্ব-লেখক তথা সম্পাদক রবার্ট ফন দে ওয়েয়ারের মতে, এই বক্তব্যটি দৃঢ়ভাবে ঘোষণা করে যে, প্রেম ব্যক্তিত্ব নিজস্ব আত্মার প্রতিফলন: সন্তানের প্রতি পিতামাতার প্রেম, ধর্মের প্রতি অথবা সমগ্র জগতের প্রতি প্রেম। জার্মান ভারততত্ত্ববিদ তথা অক্সফোর্ড বিশ্ববিদ্যালয়ের অধ্যাপক ম্যাক্স মুলার বলেছেন যে, "বৃহদারণ্যকোপনিষদ্‌" গ্রন্থে মৈত্রেয়ী-যাজ্ঞবল্ক্য সংবাদে যে প্রেমের উল্লেখ করা হয়েছে তা ব্যক্তি জীবন ও তার বাইরের সকল ক্ষেত্রে পরিব্যাপ্ত; দ্বিতীয় অধ্যায়ের চতুর্থ ব্রাহ্মণের অন্তর্গত পঞ্চম পংক্তিতে বলা হয়েছে, "…দেবগণের জন্যই যে দেবগণ (যাজ্ঞিকাদির) প্রিয় হন তাহা নহে; (যাজ্ঞিকাদির) আত্মপ্রয়োজনেই দেবগণ প্রিয় হন।" এই কথোপকথন থেকে জানা যায় "এই ব্রাহ্মণজাতি, এই ক্ষত্রিয়জাতি, এই লোকসমূহ, এই দেববৃন্দ, এই ভূতবর্গ এবং এই নিখিল বস্তু (তাহাই) যাহা এই আত্মা" এবং "আত্মা দৃষ্ট, শ্রুত, বিচারিত, ও বিজ্ঞাত হইলেই এই সমস্ত জ্ঞাত হয়।"

"আত্মা"-সংক্রান্ত এই কথোপকথনের শেষে যাজ্ঞবল্ক্য মৈত্রেয়ীকে বললেন:
যাজ্ঞবল্ক্য সংসার ত্যাগ করে সন্ন্যাস অবলম্বন করলে, মৈত্রেয়ীও সন্ন্যাসিনী হলেন। তিনিও পরিব্রাজকের বৃত্তি গ্রহণ করে ত্যাগীর জীবন যাপন করতে শুরু করলেন।

সঠিক অনুচ্ছেদ শিরোনাম কোনটি?
titleA. প্রথম জীবন
titleB. উত্তরাধিকার
titleC. মৈত্রেয়ী-যাজ্ঞবল্ক্য সংবাদ
titleD. প্রেমের প্রকৃতি
উত্তর: titleD
ত্রিপুরার ন্যাশনাল লিবারেশন ফ্রন্ট (এনএলএফটি), একটি বিদ্রোহী দল যা ত্রিপুরা , উত্তর-পূর্ব ভারতকে বিচ্ছিন্ন করার চেষ্টা করে এবং এটি ভারতের একটি নিষিদ্ধ সন্ত্রাসী সংগঠন। খ্রিস্টান বিশ্বাসের দ্বারা অনুপ্রাণিত হয়ে সংগঠনটি সন্ত্রাসী সহিংসতায় জড়িত হিসাবে বর্ণনা করা হয়েছে। এনএলএফটির অন্যতম লক্ষ্য রয়েছে ত্রিপুরাতে সকল উপজাতিদের জোরপূর্বক খ্রিস্টধর্মে রূপান্তর। এনএলএফটি দাবি অনুযায়ী তারা শুধু উপজাতিঅধ্যুষিত এলাকা থেকে বাঙালিদের অপসারণই চায় না, তারা সকল উপজাতীয়দের খ্রিস্টান ধর্মে দীক্ষা দিতে চায়। সংগঠনটি উপজাতীয় সম্প্রদায়ের অন্যান্য সদস্যদের সতর্ক করেছে যে তাদের আক্রমণ করা হতে পারে যদি তারা তার খৃস্টান এজেন্ডা গ্রহণ না করেন "। ২০০০ সালের বাগবের গণহত্যাকাণ্ডে এনএলএফটি জঙ্গিদের দ্বারা ২৫ জন বাঙালি হিন্দু শরণার্থী নিহত হয়। সন্ত্রাস প্রতিরোধ আইন, ২০০২ অনুযায়ী এনএলএফটি একটি সন্ত্রাসী সংস্থা হিসাবে তালিকাভুক্ত। রাজ্য সরকার দাবি করে যে ত্রিপুরা ব্যাপটিস্ট গির্জা অস্ত্র সরবরাহ করে এবং এনএলএফটিকে আর্থিক সহায়তা দেয়। রাজ্য সরকার ও ভারতীয় গণমাধ্যমের প্রতিবেদনগুলি ত্রিপুরা নোয়াপাড়া ব্যাপটিস্ট চার্চের মাধ্যমে বিস্ফোরকগুলির এনএলএফটি কর্তৃক অধিগ্রহণের মতো কার্যকলাপ বর্ণনা করে এবং হিন্দু ধর্মীয় উৎসব পালনকারীদের হত্যা করার হুমকি দেয়। ১৯৯৯ থেকে ২০০১ সাল পর্যন্ত ত্রিপুরাতে এনএলএফটি কর্তৃক খ্রিস্টধর্মকে বাধ্যতামূলক রূপান্তর প্রতিরোধের জন্য ২০-এর অধিক হিন্দুকে হত্যা করা হয়েছে। এ অঞ্চলের হিন্দুদের মতে, সশস্ত্র এনএলএফটি জঙ্গিদের দ্বারা উপজাতি গ্রামবাসীদের খ্রিস্টান ধর্মকে রূপান্তর করা হয়েছে। ১৯৯৯ থেকে ২০০১ সাল পর্যন্ত প্রায় ৫০০০ জন গ্রামবাসীকে জোরপূর্বক খ্রিস্ট ধর্মে ধর্মান্তর করা হয়েছিল। এই জোরপূর্বক ধর্মান্তরের উদ্দেশ্যে এনএলএফটি প্রায়শ ধর্ষণকে ভয় সঞ্চারের উপায় হিসেবে ব্যবহার করে। ২০০০ সালে এনএলএফটি একটি মন্দির ভেঙ্গে দেয় এবং জনপ্রিয় কালী নামে পরিচিত জনপ্রিয় হিন্দু প্রচারককে গুলি করে হত্যা করে। বৌদ্ধদের খ্রিস্টধর্মকে রূপান্তরিত করার জন্য তারা বল প্রয়োগ করে থাকে। 

২০০১ সালে ত্রিপুরাতে ৮২৬টি সন্ত্রাসী হামলার ঘটনা ঘটেছে, যার মধ্যে ৪০৫ জন লোক প্রাণ হারিয়েছে এবং এনএলএফটি এবং ক্রিশ্চিয়ান অল ত্রিপুরা টাইগার ফোর্স (এটিটিপি) ইত্যাদি খ্রিস্টান সন্ত্রাসবাদী সংস্থাগুলি দ্বারা ৪৮১ জন অপহৃত হয়েছে। ত্রিপুরা নোয়াপাড়া ব্যাপটিস্ট চার্চের সেক্রেটারি নাগমনলাল হালমকে ১৯৯৮ থেকে ২০০০ সাল পর্যন্ত যুদ্ধাপরাধ এবং এনএলএফটিকে আর্থিক সহায়তা প্রদানের জন্য গ্রেফতার করা হয়েছিল এবং তিনি স্বীকা্রুক্তি দিয়েছিলেন।

সঠিক অনুচ্ছেদ শিরোনাম কোনটি?
titleA. ত্রিপুরা
titleB. আরো পড়ুন
titleC. আসাম
titleD. নাগাল্যান্ড
উত্তর: titleA
নাকাশিপাড়া এলাকার স্থানীয় ভাষা হল বাংলা।

২০১১ সালের জনগণনার তথ্য অনুসারে, হিন্দুরা সংখ্যাগরিষ্ঠ হিসেবে ২০৫,১০৭ জন ছিল এবং নাকাশিপাড়া সিডি ব্লকের জনসংখ্যার ৫৩.০৬% ছিল। মুসলমান সংখ্যা ১৭৯,৮৫৮ জন এবং জনসংখ্যার ৪৬.৫৩% ছিল। খ্রিস্টান সংখ্যা ১৬৭ এবং জনসংখ্যার ০.০৪% ছিল। অন্যান্য ধর্মের সংখ্যা ১,৪৩৭ জন এবং জনসংখ্যার ০.৩৭% ছিল। ২০০১ সালের আদমশুমারিতে হিন্দুরা সংখ্যায় ১৬৯,৬৫৯ জন এবং নকশিপাড়া সিডি ব্লকের জনসংখ্যার ৫০.৬৫% গঠন করেছিল। মুসলমান সংখ্যায় ১৬৪,৮৩৬ এবং জনসংখ্যার ৪৯.২১% গঠন করেছিল। ১৯৯১ সালের আদমশুমারিতে হিন্দুরা ১৩৮,৯৬৩ জন এবং নাকাশিপাড়া সিডি ব্লকের জনসংখ্যার ৫০.৯৩% গঠন করেছিল। মুসলমান সংখ্যায় ১৩৩,৭৬৮ এবং জনসংখ্যার ৪৯.০২% ছিল।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. স্বাক্ষরতা
titleC. ভাষা এবং ধর্ম
titleD. ভূগোল
উত্তর: titleC
মান্তারা পৃথিবীর গ্রীষ্মমন্ডলীয় এবং উপক্রান্তীয় সমস্ত প্রধান মহাসাগরীয় জলে বিচরণ করে এবং এদেরকে উষ্ণমণ্ডলীয় সমুদ্রগুলিতেও বিচরণ করতে দেখা যায়। নিরক্ষীয় অঞ্চল থেকে সবচেয়ে দূরে তাদের চিহ্নিত করা হয়েছে যুক্তরাষ্ট্রের উত্তর ক্যারোলিনা (৩১° উত্তর) এবং নিউজিল্যান্ডের উত্তর-দ্বিপাংশে (৩৬° দক্ষিণ)। তারা ২০° সেলসিয়াস (৬৮° ফারেনহাইট) তাপমাত্রার পানিতে বিচরণ করতে বেশি পছন্দ করে এবং এম. আলফ্রেডি মূলত ক্রান্তীয় অঞ্চলে বেশি দেখতে পাওয়া যায়। দুটি প্রজাতিই সামুদ্রিক। এম. বাইরোস্ট্রিস বেশিরভাগ ক্ষেত্রে উন্মুক্ত সমুদ্রের মধ্যে বাস করে, স্রোতের সাথে ভ্রমণ করে এবং এমন অঞ্চলে পাড়ি জমায় যেখানে পুষ্টি সমৃদ্ধ জলে শিকারের বৃহৎ সমাবেশ খাদ্যের ঘনত্ব বাড়ায়।

যে মাছগুলিকে রেডিও ট্রান্সমিটার ব্যবস্থার সাথে সংযুক্ত করা হয়েছিল সেগুলি যেখান থেকে ধরা হয়েছিল সেখান থেকে ১,০০০ কিলোমিটার (৬২০ মাইল) দূর অবধি ভ্রমণ করেছিল এবং কমপক্ষে ১,০০০ মিটার (৩,৩০০ ফুট) গভীরে অবধি বিচরণ করেছিল। এম. আলফ্রেডি একই স্থানে বসবাস করতে আরও বেশি পছন্দ করে এবং এরা উপকূলীয় প্রজাতি। মৌসুমী পরিযাণও সংগঠিত হয় তবে এগুলি এম. বাইরোস্ট্রিসের চেয়ে দৈর্ঘে খাটো। বসন্ত থেকে শরতের সময়কালে মান্তাদেরকে বিচরণ করতে দেখা যায়, তবে শীতকালে আরও দূরবর্তী স্থানে ভ্রমণ করে থাকে। তারা দিনের বেলায় জল-পৃষ্ঠের এবং অগভীর জলের কাছে বিচরণ করে এবং রাতে তারা আরও গভীরতায় সাঁতার কেটে থাকে।

সঠিক অনুচ্ছেদ শিরোনাম কোনটি?
titleA. হুমকি
titleB. পর্যটন
titleC. আচরণ ও বাস্তুসংস্থান
titleD. বিস্তৃতি ও বাসস্থান
উত্তর: titleD
ধ্রুপদী হলিউড চলচ্চিত্র হল ১৯১৭ থেকে ১৯৬০ সালের প্রযুক্তিগত ও বর্ণনামূলক বৈশিষ্টের চলচ্চিত্র। ১৯২০-এর দশকের শেষভাগ থেকে ১৯৬০-এর দশকের সূচনালগ্নে মার্কিন চলচ্চিত্রে নির্বাক যুগের সমাপ্তি পর্যন্ত হলিউডের স্বর্ণযুগে হলিউড স্টুডিওগুলো থেকে হাজার খানেক চলচ্চিত্র নির্মিত হয়। স্বর্ণযুগের সূত্রপাত হয় অবিসংবাদিতভাবে ১৯২৭ সালে "দ্য জ্যাজ সিঙ্গার" চলচ্চিত্র মুক্তির পাওয়ার পর থেকে, যার ফলে নির্বাক যুগের সমাপ্তি ঘটে এবং চলচ্চিত্রের শব্দের ব্যবহারের ফলে চলচ্চিত্রের বক্স অফিস আয় বাড়তে থাকে।

১৯২৭ সালে "দ্য জ্যাজ সিঙ্গার" মুক্তির পর ওয়ার্নার ব্রস. ব্যাপক সফলতা অর্জন করে এবং ১৯২৮ সালে স্ট্যানলি থিয়েটার্স ও ফার্স্ট ন্যাশনাল প্রডাকশন্স ক্রয় করার পর তারা নিজেরাই প্রেক্ষাগৃহের ব্যবস্থা চালু করে। এমজিএমও লুওয়ের মালিকানা লাভ করে, যা ১৯২৪ সালে গঠিত হয়েছিল, এবং ফক্স ফিল্ম কর্পোরেশন ফক্স থিয়েটারের মালিকানা অর্জন করেন। আরকেও'ও ১৯২৮ সালে কিথ-অর্ফেউম থিয়েটার ও রেডিও কর্পোরেশন অব আমেরিকাকে অধিগ্রহণ করে ওয়েস্টার্ন ইলেকট্রিক/ইআরপিআই'র একচ্ছত্র ব্যবসা শুরু করে, এবং চলচ্চিত্রে শব্দ যোগ করার তাদের নিজস্ব পদ্ধতি ফটোফোন উদ্ভাবন করে।

প্যারামাউন্ট ওয়ার্নার ব্রস. ও আরকেও'র সাফল্যের অনুসরণ করে ১৯২৬ সালে বালাবান ও কাৎজকে অধিগ্রহণ করে, এবং ১৯২০-এর দশকের শেষভাগে একাধিক প্রেক্ষাগৃহে ক্রয় করে এবং মিশিগানের ডেট্রয়েটে প্রেক্ষাগৃহের একক ব্যবসায় শুরু করে। ১৯৩০-এর দশকের মধ্যে মার্কিন যুক্তরাষ্ট্রের প্রথম সারির প্রায় সকল মেট্রোপলিটন প্রেক্ষাগৃহসমূহ বড় পাঁচটি স্টুডিও - এমজিএম, প্যারামাউন্ট, আরকেও, ওয়ার্নার ব্রস. ও টুয়েন্টিয়েথ সেঞ্চুরি ফক্সের মালিকানায় চলে আসে।

বেশিরভাগ হলিউড চলচ্চিত্রই একটি সূত্র অনুসরণ করে নির্মিত হয়, যেমন - পশ্চিমা ধারা, স্ল্যাপস্টিক কমেডি, সঙ্গীতধর্মী, অ্যানিমেটেড কার্টুন, জীবনী সংক্রান্ত চলচ্চিত্র, এবং একটি স্টুডিওর চলচ্চিত্রের জন্য একই কলাকুশলীদের দল কাজ করত। উদাহরণস্বরূপ, সেড্রিক গিবন্স ও হার্বার্ট স্টোথার্ট সবসময় মেট্রো-গোল্ডউইন-মেয়ারের চলচ্চিত্রে কাজ করতেন, আলফ্রেড নিউম্যান ২০ বছর টুয়েন্টিয়েথ সেঞ্চুরি ফক্সের জন্য কাজ করেছেন, সেসিল বি. ডামিলের প্রায় সবকয়টি চলচ্চিত্রই প্যারামাউন্ট থেকে নির্মিত হয়েছে, এবং পরিচালক হেনরি কিং টুয়েন্টিয়েথ সেঞ্চুরি ফক্সের প্রযোজনায় চলচ্চিত্র নির্মাণ করেছেন।

একই সময়ে যে কোন দর্শক সাধারণত আন্দাজ করতে পারতেন কোন স্টুডিও কোন চলচ্চিত্র নির্মাণ করেছে, বিশেষ করে চলচ্চিত্রে অভিনয়শিল্পীদের উপস্থিতি দেখে। উদাহরণস্বরূপ, এমজিএম দাবী করেন তারা সর্বাধিক তারকাদের সাথে চুক্তিবদ্ধ হয়েছে। প্রতিটি স্টুডিওর নিজস্ব ধরন ও বৈশিষ্ট ছিল, যার ফলে আন্দাজ করা সম্ভব হত, এই বৈশিষ্ট বর্তমানে বিদ্যমান নেই।

"টু হ্যাভ অ্যান্ড হ্যাভ নট" (১৯৪৪) কেবল অভিনয়শিল্পী হামফ্রি বোগার্ট (১৮৯৯-১৯৫৭) ও লরেন বাকল (১৯২৪-২০১৪)-এর প্রথম জুটি গঠনের জন্য বিখ্যাত নয়, বরং এর রচয়িতা দুজন পরবর্তী কালে সাহিত্যে নোবেল পুরস্কার অর্জন করেন, তারা হলেন আর্নেস্ট হেমিংওয়ে (১৮৯৯-১৯৬১), যার উপন্যাস থেকে এই চলচ্চিত্রের গল্পটি নেওয়া হয়েছে এবং উইলিয়াম ফকনার (১৮৯৭-১৯৬২), যিনি চলচ্চিত্রের উপযোগী চিত্রনাট্য রচনা করেছেন।

সঠিক অনুচ্ছেদ শিরোনাম কোনটি?
titleA. রাজনৈতিক সত্যায়ন
titleB. আধুনিক চলচ্চিত্র
titleC. ধ্রুপদী হলিউড চলচ্চিত্র ও হলিউডের স্বর্ণযুগ (১৯১৭-১৯৬০)
titleD. নারীদের ভূমিকা
উত্তর: titleC
দাঁতের হাইপারসেনসিটিভিটি হ'ল একটি তীব্র, স্বল্পস্থায়ী দাঁতের ব্যথা যা জনসংখ্যার প্রায় ১৫% মানুষের বেলায় ঘটে, যা ঠান্ডা (যেমন তরল বা বায়ু), মিষ্টি বা মশলাদার খাবার এবং পানীয় দ্বারা উদ্দীপিত হয়। দাঁতগুলিতে সাধারণত এই ট্রিগারগুলির সাথে কিছুটা সংবেদনশীলতা থাকে, তবে যা নিয়মিত দাঁত সংবেদন থেকে হাইপারস্পেন্সিটি আলাদা করে তা হ'ল ব্যথার তীব্রতা। সংবেদনশীলতা হ'ল জিনজিভাল রিসেসন (মাড়ির ঘা) দাঁতগুলির শিকড় উন্মোচন করার কারণে মুখের মধ্যে ট্রিগারগুলি থেকে নিরোধকের অভাবের কারণে ঘটে থাকে, যদিও এটি স্কেলিং এবং রুট প্ল্যানিং বা ডেন্টাল ব্লিচিংয়ের পরে বা ক্ষয়ের ফলে হতে পারে । ডেন্টিনের সংবেদনশীলতায় দাঁতের মজ্জা স্বাভাবিক এবং স্বাস্থ্যকর থাকে। 

দাঁতের হাইপারসিটিভিটির জন্য অনেকগুলি টপিকাল চিকিৎসা আছে, এতে ডেনটিনাইজিং টুথপেস্ট এবং প্রতিরক্ষামূলক বার্নিশগুলি দাঁতের পৃষ্ঠকে আবদ্ধ করে। মূল কারণগুলির চিকিত্সা গুরুত্বপূর্ণ, কারণ সাময়িক ব্যবস্থাগুলি সাধারণত স্বল্পস্থায়ী হয়। সময়ের সাথে সাথে মজ্জা সাধারণত তৃতীয় ডেন্টিনের নতুন স্তর তৈরি করে এবং উন্মুক্ত পৃষ্ঠের মধ্যে ঘনত্ব বৃদ্ধি করে এবং সংবেদনশীলতা হ্রাস করে। 

সঠিক অনুচ্ছেদ শিরোনাম কোনটি?
titleA. সম্মিলিত পালপল-পেরিওডন্টাল
titleB. রোগ নির্ণয়
titleC. অ্যাপিকাল পেরিওডন্টাইটিস
titleD. দাঁতের সংবেদনশীলতা
উত্তর: titleD
উত্তরাখণ্ডের দুটি ভৌগোলিক-সাংস্কৃতিক অঞ্চল গাড়োয়াল ও কুমায়ুনে বহুজাতিক জনবসতি দেখা যায়। এই রাজ্যের জনসংখ্যার একটি বৃহত্তর অংশ রাজপুত (পূর্বতন ভূস্বামী ও তাদের বংশধরদের বিভিন্ন গোষ্ঠী)। এর মধ্যে গাড়োয়ালি, কুমায়ুনি, গুজ্জর সম্প্রদায়ের লোক রয়েছে। সেই সঙ্গে অন্যান্য অভিবাসীরাও রয়েছেন। ২০০৭ সালে সেন্টার ফর দ্য স্টাডি অফ ডেভেলপিং সোসাইটিজ কর্তৃক কৃত একটি সমীক্ষা অনুসারে, উত্তরাখণ্ডে ব্রাহ্মণদের হার সর্বাধিক। জনসংখ্যার প্রায় ২০% ব্রাহ্মণ। জনসংখ্যার প্রায় এক-পঞ্চমাংশ তফসিলি জাতি-ভুক্ত। রাজি প্রভৃতি তফসিলি উপজাতি, যারা মূলত নেপাল সীমান্তের কাছে বসবাস করে, তারা জনসংখ্যার ৩%। উত্তরাখণ্ডের জনসংখ্যার চার-পঞ্চমাংশ হিন্দু। মুসলমান, শিখ, খ্রিস্টান, বৌদ্ধ ও জৈনরা অবশিষ্ট জনসংখ্যার অংশ। এর মধ্যে মুসলমানরা বৃহত্তম সংখ্যালঘু সম্প্রদায়।
সঠিক অনুচ্ছেদ শিরোনাম কোনটি?
titleA. পর্যটন
titleB. জীবজগৎ
titleC. জাতিগোষ্ঠী
titleD. নামকরণ
উত্তর: titleC
১৯৯৪ খ্রিষ্টাব্দের মে মাসে দ্য স্টেটসম্যান পত্রিকার এক সাক্ষাৎকারে তিনি ইসলামি ধর্মীয় আইন শরিয়া অবলুপ্তির মাধ্যমে কুরআন সংশোধনের ইচ্ছা প্রকাশ করেন। এর ফলে ইসলামি মৌলবাদীরা তার ফাঁসির দাবী জানাতে শুরু করে। তিন লাখ মৌলবাদী একটি জমায়েতে তাকে ইসলামের অবমাননাকারী সাম্রাজ্যবাদী শক্তির দালালরূপে অভিহিত করে। দেশ জুড়ে তার শাস্তির দাবীতে সাধারণ ধর্মঘট ডাকা হয়। বাংলাদেশ সরকারের পক্ষ থেকে তার বিরুদ্ধে জনগণের ধর্মীয় ভাবনাকে আঘাত করার অভিযোগে মামলা রুজু করা হয় এবং জামিন-অযোগ্য গ্রেপ্তারি পরোয়ানা জারি করা হয়। সেসময় আলোকচিত্রী শহিদুল আলম সহ বিভিন্ন জনের আশ্রয়ে তিনি দুই মাস লুকিয়ে থাকার পর উচ্চ আদালতের নির্দেশে তার জামিন মঞ্জুর করা হয় এবং তসলিমা বাংলাদেশ ত্যাগ করতে বাধ্য হন।

সঠিক অনুচ্ছেদ শিরোনাম কোনটি?
titleA. দেশত্যাগ
titleB. চলচ্চিত্র
titleC. সাহিত্য জীবন
titleD. প্রথম জীবন
উত্তর: titleA
৩১নং রাষ্ট্রীয় ঘাইপথ ও ৩৭ নং রাষ্ট্রীয় ঘাইপথকে সংযোগ করে শরাইঘাট সেতু অসমের অর্থনীতিতে গুরুত্বপূর্ন ভুমিকা পালন করেছে। এই সেতু নির্মাণের পর অসমের রাজধানী গুয়াহাটির সহিত ব্রহ্মপুত্রের উত্তর পারে স্থিত অঞ্চলের সহিত বাণিজ্য স্থাপনে যথেষ্ট সহায়ক হয়েছে। ১৯৫৮ সনের আগ পর্যন্ত অসমের ব্রহ্মনদীর নদীর উত্তর ও দক্ষীন পারে যাতায়ত ও পণ্য বহনের জন্য নৌকার ব্যবহার হ’ত কিন্তু শরাইঘাট সেতু নির্মাণের পর থেকে আভ্যন্তরীন জল পরিবহন ব্যাবস্থা হ্রাস পেয়েছে। 
সঠিক অনুচ্ছেদ শিরোনাম কোনটি?
titleA. দ্বিতীয় সেতু নির্মাণের পরিকল্পনা
titleB. ইতিহাস
titleC. অসমের অর্থনৈতিক ব্যাবস্থায় শরাইঘাট সেতুর ভূমিকা
titleD. নির্মাণ সামগ্রী ও ব্যয়ের পরিমান
উত্তর: titleC
১. একক সংগীতসন্ধ্যা, বিশ্বসাহিত্য কেন্দ্র, ঢাকা, ১৯৯৫

২. বাংলাদেশ শিল্পকলা একাডেমি আয়োজিত জাতীয় লোকসংগীত উৎসব ১৯৯৬, ১৯৯৭, ১৯৯৮, ২০০২, ২০০৬, ২০১০ সালে জনপ্রিয় লোককাহিনি ‘রূপবান’ গীতিনৃত্যনাট্যে মূল চরিত্র রূপবানের গানে কণ্ঠদান।

৩. ভারতীয় হাইকমিশন ইন্দিরা গান্ধী মিলনায়তনে এক সংগীত পরিবেশনা, ঢাকা ২০১৪

৪. ‘সহজ পরব’ লোকসংগীত উৎসব (কালিকাপ্রসাদ ভট্টাচার্য আয়োজিত), কলকাতা, ২০১৬

সঠিক অনুচ্ছেদ শিরোনাম কোনটি?
titleA. বিচারক হিসেবে দায়িত্বপালন:
titleB. গবেষণা:
titleC. গুরুত্বপূর্ণ অনুষ্ঠান:
titleD. বিদেশ সফর:
উত্তর: titleC
এসএইচএ-১ এর বার্তা সারাংশ গঠনের পদ্ধতি, এমআইটির রোনাল্ড রিভেস্টের এমডি৪ ও এমডি৫ বার্তা সারাংশ অ্যালগরিদমের অনুরূপ, তবে অপেক্ষাকৃত রক্ষণশীল।

যুক্তরাষ্ট্রের সরকারের নিরাপত্তামূলক ক্যাপস্টোন প্রকল্পের আওতায় এসএইচএ-১ উদ্ভাবিত হয়েছিল। অ্যালগোরিদমটির প্রাথমিক বিবরণী প্রকাশিত হয় ১৯৯৩ সালে যুক্তরাষ্ট্র সরকারের মান প্রণয়ন সংস্থা এনআইএসটি কর্তৃক, "নিরাপদ হ্যাশ আদর্শ" এফআইপিএস পিইউবি-১৮০ শিরোনামে। এই সংস্করণ বর্তমানে "এসএইচএ-০" নামে পরিচিত। প্রকাশনার অনতিকালের মধ্যেই এনএসএ এটি প্রত্যাহার করে নেয়, এবং পরবর্তী সংশোধিত সংস্করণ দ্বারা প্রতিস্থাপিত করে, যা ১৯৯৫ সালে এফআইপিএস পিইউবি-১৮০-১ এর অধীনে প্রকাশিত। এই সংশোধিত সংস্করণটিই "এসএইচএ-১" নামাঙ্কিত। এসএইচএ-১ এবং এসএইচএ-০ এর মধ্যে পার্থক্য হল সংক্ষেপণ ফাংশনের বার্তা তালিকায় একটিমাত্র বিট আবর্তনে। এনএসএ এর মতে, এই পরিবর্তনের মাধ্যমে মৌলিক অ্যালগরিদমটির নিরাপত্তাজনিত একটি ত্রুটি দূর করা হয়েছে, কিন্তু এর অতিরিক্ত কোন ব্যাখ্যা পাওয়া যায় না। অবশ্য এসএইচএ-১ প্রকাশের পূর্বেই এসএইচএ-০ এর নিরাপত্তা বিপন্নকারী বিভিন্ন উন্মুক্ত কৌশল আবিষ্কৃত হয়েছিল।

সঠিক অনুচ্ছেদ শিরোনাম কোনটি?
titleA. এসএইচএপেনিং (SHApenning)
titleB. উদ্ভাবন
titleC. এসএইচএ-১ এর খসড়া কোড
titleD. তথ্যগুপ্তিবিদ্যা
উত্তর: titleB
"জিনস, ব্রেইন এন্ড বিহেভিয়ার" ইন্টারন্যাশনাল বিহেভিয়ারাল এন্ড নিউরাল জেনেটিক্স সোসাইটির পক্ষ থেকে উইলি-ব্ল্যাকওয়েল দ্বারা প্রকাশিত হয়। ভলিউম ১ ২০০২ সালে প্রকাশিত হয়েছিল এবং ত্রৈমাসিক হিসাবে প্রকাশিত থাকে। নিবন্ধের সংখ্যা বৃদ্ধি পাওয়ায় এটা দ্বি মাসিক হিসেবে প্রকাশনা শুরু করে, ২০০৬ সাল থেকে বছরে ৮ টি, এবং  ২০১৪ সাল থেকে মাসে একটি করে প্রকাশিত হচ্ছে।  নিবন্ধ গুলো উইলি অনলাইন লাইব্রেরির মাধ্যমে অনলাইনে প্রকাশিত হয় অথবা,  ১২ মাসের নিষেধাজ্ঞা পর, ইবিএসসিওহোস্ট এ। লেখক নিবন্ধটি ওপেন এক্সেস হবে কিনা তা নির্ধারণ করতে পারেন। সকল নিবন্ধ ই প্রকাশের২৪ মাস পর অনলাইনে বিনামূল্যে প্রকাশ করা হয়। জার্নালটির মূলত প্রিন্ট ও ইলেকট্রনিক উভয় সংস্করণ প্রকাশিত হত, কিন্তু ২০১৪ সাল থেকে শুধুমাত্র অনলাইনে প্রকাশিত হয়।

প্রতিষ্ঠাতা প্রধান সম্পাদক ছিলেন উইম ক্রুসো (ফ্রেঞ্চ ন্যাশনাল সেন্টার ফর সাইন্টিফিক রিসার্চ), ২০১২ সালে এন্ড্রু হোমস (ন্যাশনাল ইন্সটিটিউট অন অ্যালকোহল অ্যাবিউস অ্যান্ড অ্যালকোহলিসম) যার স্থলাভিষিক্ত হন।

সঠিক অনুচ্ছেদ শিরোনাম কোনটি?
titleA. সর্বাধিক উদ্ধৃত নিবন্ধ
titleB. সার-সংক্ষেপণ ও নিবন্ধন
titleC. অভ্যর্থনা
titleD. সংক্ষিপ্ত বিবরণ এবং ইতিহাস
উত্তর: titleD
২০০২ সালের ২১ জুন দলের অভ্যন্তরের অন্যান্য নেতাদের চাপে তিনি রাষ্ট্রপতির পদ হতে পদত্যাগ করেন। তার বিরুদ্ধে অভিযোগ করা হয় যে তিনি এর আগের মাসে বিএনপি র প্রতিষ্ঠাতা জিয়াউর রহমানের মৃত্যুবার্ষিকীতে তার মাজারে না গিয়ে তার প্রতি অশ্রদ্ধা পোষণ করেন। এরপর তিনি তার পুত্র বিএনপি দলীয় সংসদ সদস্য মাহি বি চৌধুরীকে সাথে নিয়ে নতুন রাজনৈতিক দল বিকল্প ধারা গঠন করেন।

সাত মাসাধিককাল রাষ্ট্রপতি হিসেবে দায়িত্ব পালনকালে ৩০ মে ২০০২ তারিখে বিএনপির প্রতিষ্ঠাতা সাবেক রাষ্ট্রপতি জিয়াউর রহমানের মৃত্যুবার্ষিকীতে তিনি রাষ্ট্রপতি হিসেবে নিরপেক্ষ থেকে জিয়াউর রহমানের সমাধি পরিদর্শন না করার সিদ্ধান্ত নেন। তার এই পদক্ষেপে বিএনপি নেতাকর্মীদের মাঝে ক্ষোভ ছড়িয়ে পড়ে। বিএনপির অনেক নেতা তার বিরুদ্ধে বিশ্বাসঘাতকতার অভিযোগ আনেন। সংসদে তার বিরুদ্ধে অভিশংসন প্রস্তাবেরও পরিকল্পনা চলছিল। নিজ দলের মধ্যে বিরাজমান ক্ষোভ ও ক্রমবর্ধমান চাপের মুখে তিনি জুনের ২১ তারিখ বিএনপি সভানেত্রী খালেদা জিয়ার বাসভবনে তার সাথে সাক্ষাত করেন ও পদত্যাগের সিদ্ধান্ত নেন।
প্রেসিডেন্ট পদ থেকে পদত্যাগের পর ড. চৌধুরী বিএনপি থেকেও পদত্যাগ করেন। পরবর্তীকালে মুন্সিগঞ্জ-১ আসন থেকে নির্বাচিত তার পুত্র মাহি বি চৌধুরী ও ও বিএনপির আরেকজন সাংসদ এম এ মান্নান সংসদ থেকে পদত্যাগ করেন। মার্চ ২০০৪ এ বি চৌধুরীর উদ্যোগে তারা সমন্বিত ভাবে বিকল্প ধারা বাংলাদেশ নামে নতুন একটি রাজনৈতিক দল গঠন করেন। বি চৌধুরী দলের সভাপতির ও এম এ মান্নান মহাসচিব এর দায়িত্ব গ্রহণ করেন। উপনির্বাচনে দলটি মুন্সিগঞ্জ ১ আসনে জয়লাভ করে। তবে বর্তমানে এ দলটির সংসদে কোন প্রতিনিধিত্ব নেই।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন ও সম্মাননা
titleB. প্রারম্ভিক জীবন
titleC. রাজনৈতিক জীবন, ২০০১-২০০৬
titleD. রাজনৈতিক জীবন, ১৯৭৫-১৯৮১
উত্তর: titleC
পলাশীর যুদ্ধে জয়লাভের পর ১৭৫৮ সালে ইংরেজরা ফোর্ট উইলিয়াম দুর্গ নির্মাণের কাজ শুরু করে। গোবিন্দপুর অঞ্চলের অধিকাংশ বাসিন্দাকে এই কারণে সুতানুটি এলাকায় সরিয়ে দেওয়া হয়। ডিহি কলকাতার ইউরোপীয় জনগোষ্ঠী এই সময় ময়দান এলাকায় সরে আসে। সাধারণ মানুষদের নবগঠিত দুর্গের মধ্যে বসবাসের অনুমতি দেওয়া হয়নি। আস্তে আস্তে লালদিঘি বা গ্রেট ট্যাঙ্কের দক্ষিণে এবং পূর্ব দিকে চৌরঙ্গি রোডের দুধারের এলাকা ইংরেজ বসতিতে পরিণত হয়। সুতানুটি ‘ব্ল্যাক টাউন’ বা ভারতীয় পল্লি এবং এসপ্ল্যানেড ও চৌরঙ্গি ‘হোয়াইট টাউন’ বা শ্বেতাঙ্গ পল্লিতে পরিণত হয়।

মহাকরণ, বৈঠকখানা (বউবাজার), ধর্মতলা, এন্টালি, তালতলা ও জানবাজার এলাকাগুলি পর্তুগিজ, আর্মেনিয়ান, অ্যাংলো-ইন্ডিয়ান, মুসলমান ও অন্যান্য জাতির আবাসস্থল হয়ে ওঠে। এই অঞ্চলগুলি পুরনো কলকাতার ব্ল্যাক ও হোয়াইট টাউনের মাঝামাঝি এলাকায় পরিণত হয়।

১৮৭৬ সালের জনগণনায় দেখা যায় প্রতিদিন ১০,০০০ লোক হুগলি নদী পেরিয়ে কলকাতায় প্রবেশ করে। এরা মেছুয়াবাজার (অধুনা জোড়াসাঁকো) ও বউবাজার এলাকায় জনবহুল বস্তিতে বসবাস শুরু করে। এই সব লোকেরা ছিল হতদরিদ্র। এরা মাটির বাড়িতে বসবাস করত এবং উৎসবে অনুষ্ঠানে ধনী বাঙালিদের ঘরে ঘরে কিছু উপহার পাবার আশায় ঘুরত।
সঠিক অনুচ্ছেদ শিরোনাম কোনটি?
titleA. কোঠা
titleB. চায়নাটাউন
titleC. এলাকা
titleD. বাজার
উত্তর: titleC
একডালা দুর্গ পশ্চিম দিনাজপুর জেলার ধনজর পরগণার একডালা গ্রামে অবস্থিত ছিল। দুর্গটি ছিল প্রাকৃতিকভাবে দুর্ভেদ্য। দুর্গটি তিন দিকে বালিয়া, চিরামতি ও মহানন্দা নদী দ্বারা এবং অন্যদিকে ঘন অরণ্য দ্বারা পরিবেষ্টিত ছিল। তাছাড়া দুর্গটি বিরাট এলাকা জুড়ে কাদামাটির তৈরি দেয়াল দিয়ে পরিবেষ্টিত ছিল। ইলিয়াস শাহ বুঝতে পেরেছিলেন যে, দিল্লির বিশাল বাহিনীকে সম্মুখযুদ্ধে পরাস্ত করা তার পক্ষে সম্ভব নয়। এজন্য তিনি অযথা শক্তিক্ষয় না করে একডালা দুর্গে আশ্রয় গ্রহণ করেন এবং আত্মরক্ষার প্রস্তুতি গ্রহণ করেন। একজন নিপুণ সমরবিশারদ হিসেবে তিনি অনুধাবন করেছিলেন যে, জল ও জঙ্গলে ঘেরা একডালা দুর্গ জয় করা দিল্লির সৈন্যদের পক্ষে কষ্টসাধ্য হবে এবং বর্ষাকালে এই অঞ্চলে তাদের সাফল্য অর্জনের সম্ভাবনা অত্যন্ত কম।

ইলিয়াস শাহের ধারণা সঠিক বলে প্রমাণিত হয়। জলবেষ্টিত কাদামাটি নির্মিত এই দুর্গ জয় করা ফিরোজ শাহের সৈন্যদের পক্ষে অত্যন্ত কঠিন হয়ে দাঁড়ায়। ইলিয়াস শাহ একডালা দুর্গের অভ্যন্তরে থেকে প্রতিরোধ ব্যবস্থা সুদৃঢ় করতে থাকেন। তার উদ্দেশ্য ছিল বর্ষাকাল পর্যন্ত দিল্লির সৈন্যদের ঠেকিয়ে রাখা। তিনি জানতেন, বর্ষাকালের প্রবল বৃষ্টিপাত এবং মশার দংশন দিল্লির সৈন্যদের পক্ষে সহ্য করা সম্ভব হবে না এবং তারা জয়ের আশা ত্যাগ করে ফিরে যেতে বাধ্য হবে।

অবরোধ চলাকালে উভয় পক্ষের মধ্যে ক্ষুদ্র ক্ষুদ্র খণ্ডযুদ্ধ সংঘটিত হয়। কিন্তু এগুলো কোনো নিশ্চিত ফলাফল বয়ে আনতে পারে নি। বর্ষাকাল এসে গেলে দিল্লির সৈন্যরা মারাত্মক সমস্যার সম্মুখীন হয়। বাংলার অবিরাম বৃষ্টিপাত এবং মশার কামড়ে দিল্লির সৈন্যরা অতিষ্ঠ হয়ে ওঠে। এমতাবস্থায় একদিন ফিরোজ শাহ তার সৈন্যদেরকে শিবির তুলে নেয়ার আদেশ দেন। তার আদেশ শুনে সৈন্যরা আনন্দিত হয়ে শোরগোর শুরু করে দেয় এবং নতুন ঘাঁটির জন্য নির্দিষ্ট স্থানের দিকে অগ্রসর হতে থাকে। এতে ইলিয়াস শাহ ধারণা করেন যে, দিল্লির সৈন্যরা পশ্চাৎপসরণ করছে। এই ধারণার বশবর্তী হয়ে তিনি তার সৈন্যবাহিনীসহ একডালা দুর্গের বাইরে চলে আসেন এবং দিল্লির সৈন্যদের পশ্চাদ্ধাবন করেন। ফিরোজ শাহ এসময় একডালা দুর্গ থেকে সাত ক্রোশ দূরে অবস্থান করছিলেন। বাংলার সৈন্যবাহিনীর আগমনের সংবাদ পেয়ে তিনি তার সৈন্যবাহিনীকে যুদ্ধের কায়দায় সারিবদ্ধ করেন। প্রচণ্ড যুদ্ধের পর ইলিয়াস শাহ পশ্চাৎপসরণ করতে বাধ্য হন। তিনি আবার একডালা দুর্গে আশ্রয় গ্রহণ করেন।

এরপর ফিরোজ শাহ আবার একডালা দুর্গ অবরোধ করেন। কিন্তু পূর্বের মতো এবারও তিনি দুর্গটি দখল করতে ব্যর্থ হন।

সঠিক অনুচ্ছেদ শিরোনাম কোনটি?
titleA. একডালা দুর্গ অবরোধ
titleB. দিল্লি বাহিনীর অগ্রাভিযান
titleC. দিল্লির আক্রমণ
titleD. ফলাফল
উত্তর: titleA